Dikoloi kaofela tse tsamayang mebileng ya setjhaba di tlameha ho ntjhafaletswa dilaesense tsa tsona selemo le selemo. Ke boikarabelo ba monga koloi ho netefatsa hore laesense ya koloi e ntjhafaditswe. Ho hloleha ho ntjhafatsa laesense ya koloi ho tla tswala dikotlo.
Ho na le nako ya kgauhelo ya matsatsi a 21 bakeng sa banga ba dikoloi ba esong ho ntjhafatse dilaesense tsa dikoloi tsa bona tse fetilweng ke nako e behetsweng. Nako ya kgauhelo e balwa ho tloha letsatsing la ho qetela la nako e behetsweng diski ya laesense ya nako eo. Ntjhafatso ya laesense e lokela ho etswa bolaoding ba boingodiso moo koloi e laesensitsweng teng.
Tlatsa foromo ya MVL1, Kopo ya laesense ya koloi kantorong ya heno ya bolaolasephethephethe e haufinyane.
Etla le bukana ya hao ya boitsebiso le lengolo la tsebiso.
Lefa tjhelete ya tlhahlobo ya laesense e boletsweng tsebisong.
Kopo e sebetswa ka letsatsi leo e kentsweng ka lona.